CELEX: 32015R2351
Language: el
Date: 2015-12-14 00:00:00
Title: Εκτελεστικός κανονισμός (ΕΕ) 2015/2351 της Επιτροπής, της 14ης Δεκεμβρίου 2015, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

17.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2351 ΤΗΣ ΕΠΙΤΡΟΠΉΣ
   της 14ης Δεκεμβρίου 2015
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Σύνολο ειδών κηπουρικής που παρουσιάζεται σε πλαστική συσκευασία αποτελούμενο από τα εξής είδη:
               
               
                   
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας.
                  Τα είδη δεν μπορούν να θεωρηθούν ως εμπορεύματα που παρουσιάζονται σε ένα σύνολο συσκευασμένο για τη λιανική πώληση κατά την έννοια του ΓΚΕ 3 β), επειδή δεν παρουσιάζονται συσκευασμένα μαζί για την εξυπηρέτηση συγκεκριμένης ανάγκης ή την άσκηση συγκεκριμένης δραστηριότητας.
                  Ο σάκος δεν χρησιμοποιείται στην κηπουρική, αλλά ως περιέκτης για τα υπόλοιπα είδη. Μπορεί επίσης να χρησιμοποιηθεί ανεξάρτητα από οποιαδήποτε δραστηριότητα κηπουρικής.
                  Το μολύβι επίσης δεν αποτελεί εργαλείο κηπουρικής και έχει τη δική του πρακτική χρήση αλλού.
                  Εάν ένα ή περισσότερα είδη του «συνόλου» δεν εξυπηρετούν την ίδια συγκεκριμένη ανάγκη ή δεν έχουν σχεδιαστεί για την άσκηση της ίδιας συγκεκριμένης δραστηριότητας, καθένα από αυτά πρέπει να κατατάσσεται χωριστά [βλέπε επίσης τις Κατευθυντήριες Γραμμές για την κατάταξη στη Συνδυασμένη Ονοματολογία εμπορευμάτων που παρουσιάζονται σε σύνολα συσκευασμένα για τη λιανική πώληση, μέρος Β (II) (2)].
                  Τα επιμέρους είδη, όπως αναφέρεται στην περιγραφή των εμπορευμάτων, πρέπει να κατατάσσονται ως εξής:
                  
                              α)
                           
                           
                              Η κατάταξη καθορίζεται από το κείμενο των κωδικών ΣΟ 4202, 4202 22 και 4202 22 90.
                              Πρέπει να καταταχθεί ως σακίδιο χεριού με εξωτερική επιφάνεια από υφαντικές ύλες στον κωδικό ΣΟ 4202 22 90.
                           
                        
                              β)
                           
                           
                              Η κατάταξη καθορίζεται από το κείμενο του κωδικού ΣΟ 6216 00 00.
                              Η υφασμένη υφαντική ύλη θεωρείται ότι αποτελεί τη συστατική ύλη των γαντιών. Ως εκ τούτου, πρέπει να καταταχθούν ως γάντια στον κωδικό ΣΟ 6216 00 00.
                           
                        
                              γ)
                           
                           
                              Η κατάταξη καθορίζεται από το κείμενο των κωδικών ΣΟ 8201 και 8201 50 00.
                              Πρέπει να καταταχθεί ως ψαλίδα στον κωδικό ΣΟ 8201 50 00.
                           
                        
                              δ)
                           
                           
                              Η κατάταξη καθορίζεται από το κείμενο των κωδικών ΣΟ 8201 και 8201 10 00.
                              Πρέπει να καταταχθεί ως φτυάρι στον κωδικό ΣΟ 8201 10 00.
                           
                        
                              ε)
                           
                           
                              Η κατάταξη καθορίζεται από το κείμενο των κωδικών ΣΟ 3926, 3926 90 και 3926 90 97.
                              Πρέπει να καταταχθούν ως άλλα τεχνουργήματα από πλαστικές ύλες στον κωδικό ΣΟ 3926 90 97.
                           
                        
                              στ)
                           
                           
                              Η κατάταξη καθορίζεται από το κείμενο των κωδικών ΣΟ 9609, 9609 10 και 9609 10 10.
                              Πρέπει να καταταχθεί ως μολύβι με λεπτή ράβδο (μύτη) γραφίτη στον κωδικό ΣΟ 9609 10 10.
                           
                        
            
                  
                              α)
                           
                           
                              1 σάκος από ύφασμα, με εξωτερική επιφάνεια από υφαντικές ύλες, με 1 μεγάλη εσωτερική και 4 μικρότερες εξωτερικές τσέπες,
                           
                        
               
                  4202 22 90
               
            
                  
                              β)
                           
                           
                              1 ζευγάρι γάντια, κυρίως από ύφασμα, με μερική επικάλυψη από κυψελώδη πλαστική ύλη στην πλευρά της παλάμης,
                           
                        
               
                  6216 00 00
               
            
                  
                              γ)
                           
                           
                              1 κλαδευτική ψαλίδα από κοινό μέταλλο,
                           
                        
               
                  8201 50 00
               
            
                  
                              δ)
                           
                           
                              1 κηπουρικό μυστρί από κοινό μέταλλο,
                           
                        
               
                  8201 10 00
               
            
                  
                              ε)
                           
                           
                              12 πλαστικά πασσαλάκια σήμανσης,
                           
                        
               
                  3926 90 97
               
            
                  
                              στ)
                           
                           
                              1 μολύβι με λεπτή ράβδο (μύτη) γραφίτη.
                           
                        
               
                  9609 10 10
               
            
                  Τα είδη του συνόλου είναι ατομικά συσκευασμένα σε προστατευτική πλαστική συσκευασία.
                  Το ύφασμα του σάκου και το ύφασμα των γαντιών έχουν τα ίδια σχέδια (δέντρα, άνθη, κατοικίες).
                  Βλέπε εικόνα (1).
               
               
                   
               
            
         (1)  Η εικόνα έχει αποκλειστικά ενημερωτικό σκοπό.
      
         (2)  ΕΕ C 105 της 11.4.2013, σ. 1.